《安国寺随驾幸兴唐观应制》
唐代·广宣

东林何殿是西邻，禅客垣墙接羽人。万乘游仙宗有道，

三车引路本无尘。初传宝诀长生术，已证金刚不坏身。

两地尽修天上事，共瞻銮驾重来巡。

作者简介：[唐]（约公元八二o年前后在世）本姓廖氏，蜀中人。生卒年均不详，约唐宪宗元和末前后在世。与令狐楚、刘禹锡最善。元和长庆二朝，并为内供奉，赐居安国寺红楼院。广宣工诗，有红楼集。